<classify> SERIKALI inatarajiwa kutangaza mfumo wa ununuzi wa korosho kwa msimu mpya wiki ijayo, huku ikibainisha kuwa utaruhusu wafanyabiashara kununua moja kwa moja kwa wakulima. Hayo yalisemwa bun- geni jana na Naibu Waziri wa Kilimo, Hussein Bashe wakati akijibu swali la Mbunge wa Newala Viji- jini, Rashid Ajali CCM. Katika swali la nyonge- za, Ajali alitaka kufahamu kama serikali ina mpango wa kuruhusu wafanyabi- ashara kununua moja kwa moja korosho kutoka kwa wakulima tofauti na uta- ratibu uliotumika mwaka huu wa serikali kununua. Akijibu swali hilo, Naibu Waziri Bashe alisema wiki ijayo Waziri wa Kilimo, Japhet Hasunga atatangaza mfumo mpya wa ununuzi wa korosho kwa msimu ujao wa kilimo. Alisema chini ya mfumo huo, serikali itaruhusu wafanyabiashara kununua moja kwa moja korosho kutoka kwa wakulima lakini chini ya usimamizi wa karibu wa serikali. Hatutaacha wanunuzi wafanye wanavyotaka kama ambavyo walikuwa wanafanya zamani na kuwaibia wakulima. Tutahakikisha kuwa kunakuwa na uwazi kwa kila hatua kuanzia katika zabuni za ununuzi wa korosho.Ule mtindo wa wafanyabiashara kwenda kwa wakulima usiku na kufanya vitendo visivyofaa vikiwemo vya magendo hautakuwa na nafasi katika ununuzi wa korosho wa msimu ujao, alisisitiza Bashe. Akijibu swali la msingi la mbunge huyo aliyetaka kufahamu namna serikali ilivyojiandaa kuwapatia wakulima wa korosho pembejeo za uhakika na kwa wakati, Bashe alisema serikali kupitia Bodi ya Korosho inahamasisha kampuni binafsi kusamba- za pembejeo kwa wakati. Alisema pembejeo hizo zinapaswa kuuzwa kwa bei elekezi ambapo kwa viuatilifu vya maji lita moja ni Sh 14,500 kwa kiuatilifu aina ya Movil 5 SC, Sh 27,000 kwa kiuatilifu aina ya Badimenol na Sh 28,000 kwa kiuatilifu aina ya Duduba 450 EC na bei elekezi kwa Salfa ya unga kilo 25 ni Sh 32,000.Serikali kupitia Bodi ya Korosho imeweka utaratibu wa kuwakopesha wakulima pembejeo hizo kupitia Vyama vya Msingi vya Ushirika AMCOS ili kurahisisha upatikanaji wa pembejeo kwa wakati.Aidha, serikali kupitia Taasisi ya Utafiti wa Viua- tilifu TPRI inaendelea ku- kagua ubora wa viuatilifu katika maduka na maghala ya wafanyabiashara kwa lengo la kuhakikisha waku- lima wanapata viuatilifu vyenye ubora, alisema.  <topic>: kitaifa 